
КОНКУРСНА ДОКУМЕНТАЦИЈА

Основна школа”Момчило Настасијевић”

ГОРЊИ МИЛАНОВАЦ




НАБАВКА УСЛУГА 
 
ДОСТАВЉАЊЕ ПРИПРЕМЉЕНИХ ОБРОКА 
за ђачку кухињу Основне школе ''Момчило Настасијевић'' Горњи  Милановац
 за школску 2026/2027. годину

НАБАВКА бр. 1/2026


ПОСТУПАК НАБАВКЕ УСЛУГА ИЗ ОБЛАСТИ ДРУШТВЕНИХ И ДРУГИХ ПОСЕБНИХ УСЛУГА
у складу са чланом 27. став 1. тачка 3) и чланом 75. Закона о јавним набавкама





20. август 2026. године



На основу члана 27. став 1. тачка 3)  и члана 75., Закона о јавним набавкама (''Сл.гласник РС'' бр. 91/2019 и 92/2023), члана 54. Правилника о ближем уређивању поступка набавки Основне школе ''Момчило Настасијевић'', члана 2. Правилника о ближим условима за организовање,остваривање и праћење исхране ученика у основној школи („Службени гласник РС“ бр.68/2018),  Одлуке о покретању поступка набавке на коју се не примењује Закон о јавним набавкама бр. 702/2026 од 17.08.2026.године и Решења о образовању Комисије за набавку бр. 832/ 2026  од 20.8.2026. године. године, припремљена је 



КОНКУРСНА ДОКУМЕНТАЦИЈА



За набавку услуге ДОСТАВЉАЊЕ ПРИПРЕМЉЕНИХ ОБРОКА за ђачку кухињу за школску 2026/2027. годину

бр. 1/2026





	Конкурсна документација садржи:

1. Позив за набавку
2. Подаци  о предмету набавке
3. Образац структуре цена
4. Образац понуде
5. Критеријуми за квалитативни избор привредног субјекта у поступку  набавке и упутство како  доказује испуњеност тих критеријума
6. Образац изјаве о испуњености услова из члана 111 ЗЈН
7. Модел уговора









                                     
 	На основу члана 27. став 1. тачка 3)  и члана 75. Закона о јавним набавкама (''Сл.гласник РС'' бр. 91/2019 и 92/2023) члана 54. Правилника о ближем уређивању поступка набавки Основне школе ''Момчило Настасијевић'', наручилац Школа  упућује 
               

ПОЗИВ ЗА ПОДНОШЕЊЕ ПОНУДА У ПОСТУПКУ
НАБАВКЕ УСЛУГЕ ДОСТАВЉАЊА ПРИПРЕМЉЕНИХ ОБРОКА 
за ђачку кухињу Основне школе ''Момчило Настасијевић'' Горњи  Милановац
 за школску 2026/2027. годину
 

   1. ПОДАЦИ О НАРУЧИОЦУ
1. Наручилац: Основна школа “Момчило Настасијевић” ,
1. Адреса: ул. Иве Лоле Рибара бр. 5., 32300 Горњи  Милановац
1. Телефон/факс: 032-720-393
Интернет страница наручиоца: www.osmomcilonastasijevic.edu.rs

   2. ВРСТА НАРУЧИОЦА: Установа – школа (правно лице основано  у циљу обављања делатности које су у општем интересу).

[bookmark: _Hlk238120512]   3. ВРСТА ПОСТУПКА НАБАВКЕ:  набавка у складу са чланом 27. став 1. тачка 3) и чл.75. Закона о јавним набавкама („Сл.гл.РС“ бр. 91/2019 и 92/2023) као набавка друштвених и других посебних услуга из Прилога 7. Закона о јавним набавкама.
На ову  набавку ће се примењивати и :
· Закон о општем управном поступку
· Закон о облигационим односима
· Закон о заштити ваздуха
· Закон о безбедности и здрављу на раду
· Закон о заштити од пожара.
· Правилник о ближим условима за организовање, остваривање и праћење исхране ученика у основној школи („Службени гласник РС“ бр.68/2018)  
· Као и други прописи наведени у конкурсној документацији наручиоца. 

   4. ОПИС ПРЕДМЕТА НАБАВКЕ: Предмет набавке је услуга достављања припремљених оброка за исхрану ученика у („ОШ  Момчило  Настасијевић“  Горњи Милановац за школску 2026/2027.годину.

Набавка је обликована у две партије:

[bookmark: _Hlk238121630]Партија 1 - Достављање припремљених оброка – ужина
Достављање припремљених оброка за ђачку кухињу - ужина за ученике 1. до 8.разреда за школску 2026/2027.годину.
Партија 2 - Достављање припремљених оброка – ручак
Достављање припремљених оброка за исхрану ученика 1. и 2. разреда у целодневној настави за школску 2026/2027. годину.

Врста услуге:

· Услуге из Прилога 7. Закона  о јавним набавкама 
· CPV ознака: 55524000-9 услуге достављања припремљених оброка у школе 



      5. КРИТЕРИЈУМ, ЕЛЕМЕНТИ КРИТЕРИЈУМА ЗА ДОДЕЛУ УГОВОРА: 

Наручилац је као критеријум за доделу уговора одредио цену - "најнижа понуђена цена''.

Резервни критеријум:
          Уколико две или више понуда имају исти број бодова, као најповољнија биће изабрана понуда понуђача који понуди већи број бесплатних оброка (гратиса)  за ученике. 

Примена жреба 
Уколико након рангирања понуда применом критеријума за доделу уговора и резервног критеријума није могуће донети одлуку о додели уговора, наручилац ће уговор доделити понуђачу који буде извучен путем жреба.
Наручилац ће обавестити све понуђаче који су поднели понуде о датуму и времену одржавања   извлачења путем жреба.
Жребом ће бити обухваћене само понуде које су након примене критеријума за доделу уговора и резервног критеријума рангиране као најповољније.
Извлачење путем жреба наручилац ће спровести јавно, у присуству понуђача, тако што ће називе понуђача исписати на одвојеним папирима исте величине и боје, које ће ставити у провидну кутију, након чега ће извући један папир.
Понуђач чији назив буде на извученом папиру биће изабран за закључење уговора. Након тога, наручилац ће извући преостале папире један по један и, према редоследу извлачења, рангирати остале понуђаче.
Понуђачима који не присуствују поступку жреба наручилац ће доставити записник о спроведеном извлачењу.
	

     6. НАЧИН ПРЕУЗИМАЊА КОНКУРСНЕ ДОКУМЕНТАЦИЈЕ, ОДНОСНО 
ИНТЕРНЕТ АДРЕСА ГДЕ ЈЕ КОНКУРСНА ДОКУМЕНТАЦИЈА ДОСТУПНА
Заинтересовани понуђачи  могу преузети конкурсну документацију на интернет страници Наручиоца, www.osmomcilonastasijevic.edu.rs или непосредно у просторијама  Основнe школе ''Момчило Настасијевић'' Адреса: улица Иве Лоле Рибара бр. 5. 32300 Горњи Милановац у канцеларији Секретаријата Школе у времену од 10-12 часова, до дана и часа истека рока  за подношење понуда. 

   7. НАЧИН ПОДНОШЕЊА ПОНУДЕ И РОК
1. Поштом на адресу: Основна школа ''Момчило Настасијевић“ ул. Иве Лоле Рибара бр.5. 32300  Горњи Милановац или лично у Школи.

2. Рок за подношење понуда је 8  календарских дана, рачунајући од дана објављивања позива на сајту Наручилаца. Благовременим ће се сматрати све понуде које стигну на адресу наручиоца најкасније до 28.8.2026. године до 13.00 часова. Понуде које пристигну по истеку овог рока сматраће се неблаговременим и неће бити разматране

3. Понуде са свим доказима се подносе на адресу наручиоца у запечаћеној коверти, са назнаком на омотници - Понуда за набавку услуге – достављање припремљених оброка за ђачку кухињу Основне школе ''Момчило Настасијевић'' Горњи  Милановац за школску 2026/2027. годину - НЕ ОТВАРАТИ. На полеђини коверте обавезно навести назив, адресу и број телефона понуђача. Понуда се сачињава на српском језику. Цене у понуди исказати у динарима без обрачунатог ПДВ-а и са обрачунатим ПДВ-ом.

4. Подаци о језику на којем мора да буде састављена понуда
Понуда и остала документација која се односи на понуду, мора бити састављена на српском језику.
Ако је неки доказ или документ на страном језику,  исти мора бити прведен на српски језик и оверен од стране овлшћеног тумача.
Наручилац води поступак на српском језику.

   8. МЕСТО, ВРЕМЕ И НАЧИН ОТВАРАЊА ПОНУДА
Отварање, благовремено пристиглих понуда обавиће се дана 28.8.2026. године у  13,15  часова у просторијама Наручиоца: Основнe школе “Момчило Настасијевић”  Адреса: улица Иве Лоле Рибара бр. 5., 32300 Горњи  Милановац. 

   9. РОК ЗА ДОНОШЕЊЕ ОДЛУКЕ
Након спроведене стручне оцене понуда, на основу извештаја Комисије наручилац  доноси одлуку о додели уговора, ако је прибавио најмање једну прихватљиву понуду. 
Рок за доношење Одлуке о додели уговора је најкасније 3 дана од дана отварања понуда.

  10. ЛИЦЕ ЗА КОНТАКТ
Додатне информације и обавештења у вези са припремом понуде понуђач може тражити у писаном облику, најкасније пет дана пре истека рока за подношење понуда.

Лице за контакт је: Жаклина Трифуновић, дипл. правник. тел: 032/720-393 или  е-mail: osmn@mts.rs.

11.  Понуда мора да садржи оверен образац понуде и доказе о испуњености услова. Сва документација налази се у наставку јавног позива за подношење понуда.






2.       ПОДАЦИ О ПРЕДМЕТУ НАБАВКЕ
ОПИС ПРЕДМЕТА НАБАВКЕ:

1. Предмет набавке је – ПОСТУПАК ДОДЕЛЕ УГОВОРА ЗА ДРУШТВЕНЕ И ДРУГЕ ПОСЕБНЕ УСЛУГЕ ЧЛАН 75. ЗАКОНА О ЈАВНИМ НАБАВКАМА достављање припремљених оброка за ђачку кухињу  Основне школе ''Момчило Настасијевић'' Горњи  Милановац, за школску 2026/2027. годину.



2. Партије: набавка је обликована по партијама и то : 

Партија 1 - Достављање припремљених оброка – ужина
Достављање припремљених оброка за ђачку кухињу - ужина за ученике 1. до 8.разреда за школску 2026/2027.годину.

Партија 2 - Достављање припремљених оброка – ручак
Достављање припремљених оброка за исхрану ученика 1. и 2. разреда у целодневној настави за школску 2026/2027. годину.



























ПАРТИЈА БРОЈ 1

Ј Е Л О В Н И К

ЈЕЛОВНИК ЗА ЈЕДАН МЕСЕЦ, ЗА ЂАЧКУ КУХИЊУ ОШ „Момчило Настасијевић“ Г.Милановац (  ужина за ученике 1. до 8.разреда)

	                ПЕЦИВО
	НАПИТАК

	                                             ПРВА   И   ТРЕЋА   СЕДМИЦА

	
	
1.Пита са сиром (гибаница), пита са месом.
	
Млеко или јогурт

	
	2.Мекике или пуњене прженице (шунка, качкаваљ) 
	Јогурт или чоколадно млеко.

	
	3.Сендвич са малацем (са или без павлаке, пршута, печеница, шунка, пилећа прса, качкаваљ) поврћа по жељи  (пар колутова парадајза, краставца, зелене салате и др.) 
	Сок

	
	4.Пециво (ролована виршла, ролница како-крем, кроасан пица, ролница шунка и качкаваљ)
	Јогурт

	
	5.Царска пита.
	Сок или сезонско воће.



	                                            ДРУГА   И ЧЕТВРТА   СЕДМИЦА

	
	
1.Мекика са комадом сира.
	
Јогурт или млеко.

	
	2.Домаће кифле, слане и слатке.
	Јогурт.

	
	3.Пита са месом, пита са сиром. 
	Млеко или јогурт.

	
	4.Сендвич (са и без павлаке, пршута, печеница, шунка, пилећа прса, качкаваљ, поврће по жељи пар колутова парадјза, краставац, лест зелене салате и др.) 
	
Сок.

	
	5.Качамак са сиром и киселим млеком (или јогуртом)  или пројара
	Кисело млеко или  јогурт.






Захтевана грамажа свих испоручених пецива потребно је да буде минимум од 150 до 180 грама.
НАПОМЕНА: Слатке кондиторске производе не достављати!

Корекције у јеловнику су могуће уз претходни договор директора (а по предлогу Савета родитеља) и понуђача.

ЗАМЕНСКИ ОБРОК 

Омлети са шунком и печена јаја на око уз интегрални хлеб, поврће по жељи и биљни чај. 




ПАРТИЈА БРОЈ 2

	
	ЈЕЛОВНИК ЗА ЦЕЛОДНЕВНУ НАСТАВУ
ПРВА И ТРЕЋА НЕДЕЉА

	

	1
	
ПОНЕДЕЉАК  РУЧАК

	

	
	· ПИЛЕЋА СУПА
· ПИРЕ СА ПЉЕСКАВИЦОМ (ИЛИ ЋУФТЕ)
· САЛАТА (СВЕЖ КУПУС, ЦВЕКЛА, СЕЗОНСКА)
· ХЛЕБ
· ВОЋЕ, СОК ИЛИ КОЛАЧ. (ЈЕДНО ОД НАВЕДЕНОГ)
	

	2
	
УТОРАК    РУЧАК    

	

	
	· ПАСУЉ СА СИТНО ИСЕЦКАНОМ СЛАНИНОМ
	

	
	· САЛАТА
	

	
	· ХЛЕБ
· ВОЋЕ, СОК ИЛИ КОЛАЧ. (ЈЕДНО ОД НАВЕДЕНОГ)
	

	3
	 
 СРЕДА     РУЧАК   

	

	
	· СУПА СА КНЕДЛАМА
· ПЕКАРСКИ КРОМПИР  И РИБА (СОМ)
· САЛАТА
· ХЛЕБ
· ПИТА СА ВИШЊАМА (ЈАБУКАМА ИЛИ ШЉИВАМА)   





	

	4
	
ЧЕТВРТАК  РУЧАК     

	

	
	
· ГРАШАК СА ПИЛЕТИНОМ
· САЛАТА
· ХЛЕБ
· ВОЋЕ, СОК ИЛИ КОЛАЧ. (ЈЕДНО ОД НАВЕДЕНОГ)

	

	5
	
ПЕТАК РУЧАК    

	

	
	· ТЕЛЕЋА ЧОРБА
·  МУСАКА
· САЛАТА
· ХЛЕБ
· ВОЋЕ, СОК ИЛИ КОЛАЧ. (ЈЕДНО ОД НАВЕДЕНОГ)

	    

	
	
ЈЕЛОВНИК ЗА ЦЕЛОДНЕВНУ НАСТАВУ
ДРУГА И ЧЕТВРТА НЕДЕЉА
	

	
1
	
ПОНЕДЕЉАК  РУЧАК

· ЈУНЕЋА ЧОРБА
· ПЉЕСКАВИЦА/ЋЕВАПИ И ПОМФРИТ
· ХЛЕБ
· САЛАТА
· ВОЋЕ, СОК ИЛИ КОЛАЧ. (ЈЕДНО ОД НАВЕДЕНОГ)

	

	
2
	
УТОРАК    РУЧАК    

· БОРАНИЈА/ ПИЛАВ  СА ПИЛЕТИНОМ
· САЛАТА
· ХЛЕБ
· ВОЋЕ, СОК ИЛИ КОЛАЧ. (ЈЕДНО ОД НАВЕДЕНОГ)

	

	
3
	
СРЕДА     РУЧАК   
· СУПА ИЛИ ЧОРБА
· МАКАРОНЕ СА СИРОМ ИЛИ МАЛА ПЉЕСКАВИЦА И ПОМФРИТ.
· САЛАТА
· ХЛЕБ
· ПИТА СА ВИШЊАМА (ЈАБУКАМА ИЛИ ШЉИВАМА) 

	

	
4
	
ЧЕТВРТАК  РУЧАК     
· ГОВЕЂА СУПА
· ПУЊЕНА ПАПРИКА ИЛИ САРМА
· САЛАТА
· ХЛЕБ
· ВОЋЕ, СОК ИЛИ КОЛАЧ. (ЈЕДНО ОД НАВЕДЕНОГ)

	

	
5
	
ПЕТАК РУЧАК    

· ТЕЛЕЋА ЧОРБА
· ГУЛАШ СА МАКАРОНАМА ИЛИ СВИЊСКА ШНИЦЛА ИЛИ ПИЛАВ.
· ХЛЕБ
· САЛАТА
· ВОЋЕ, СОК ИЛИ КОЛАЧ. (ЈЕДНО ОД НАВЕДЕНОГ)

	



Корекције у јеловнику су могуће уз претходни договор директора (а по предлогу Савета родитеља) и понуђача.
Један оброк-ручак мора да садржи: Главно јело, Хлеб, Салата сезонска, Десерт или воће.
НАПОМЕНА: Слатке кондиторске производе не достављати.



 3. ОБРАЗАЦ СТРУКТУРЕ ЦЕНА

 ОПИС ПРЕДМЕТА НАБАВКЕ: услуга – достављање припремљених оброка за ђачку кухињу Основне школе ''Момчило Настасијевић'' Горњи  Милановац, за школску 2026/2027. годину. 

	
Укупна цена без ПДВ-а - за оквирно  63.000 оброка  на годишњем нивоу ( ужина за ученике 1. до 8.разреда)




	

	
Укупна цена са ПДВ-ом-- за оквирно  63.000 оброка на годишњем нивоу( ужина за ученике 1. до 8.разреда)










	

	Јединична цена без ПДВ-а -  по једном дневном оброку ( ужина за ученике 1. до 8.разреда)
	

	Јединична цена са ПДВ-ом - по једном дневном оброку ( ужина за ученике 1. до 8.разреда)
	

	
Укупна цена без ПДВ-а - за оквирно  17.000 оброка  на годишњем нивоу за продужени боравак  (ручак)

	


	
Укупна цена са ПДВ-ом-- за оквирно  17.000 оброка на годишњем нивоу за продужени боравак (ручак)
	

	Јединична цена без ПДВ-а -  по једном дневном оброку за продужени боравак (ручак)
	

	Јединична цена са ПДВ-ом - по једном дневном оброку за продужени боравак (ручак)
	


           
Количина оброка  je дефинисана на паритету 180 наставних дана. Број наведених оброка је варијабилан и зависиће од тренутног броја ученика који користе ужину, односно ручак.
Рок и начин плаћања: је 45 дана од дана службеног пријема исправне фактуре за испоручене количине оброка. Плаћање се врши уплатом на рачун понуђача (испоручиоца).
Рок важења понуде:30 дана од дана отварања понуда
Рок испоруке - свакодневно радним даном у траженом термину
Број гратиса за ученике:

Место и начин испоруке: ОШ ''Момчило Настасијевић'' у ул. Иве Лоле Рибара бр.5. Горњи Милановац.

Време испоруке ће се одређивати  у складу са организацијом рада школе као и сходно епидемиолошкој ситуацији. О времену испоруке понуђач ће бити благовремено  обавештаван.	

Напомена:
· Понуђач је у обавези да захтевану количину оброка обезбеди, односно испоручи сукцесивно, сваког наставног дана, а према потребама наручиоца.
· У случају када због угрожености безбедности и здравља ученика и запослених није могуће да школа остварује обавезне облике образовно-васпитног рада у пуном броју наставних седмица и наставних дана на годишњем нивоу, могуће је одступање у броју потребних оброка.

Период испоруке:  достављање припремљених оброка за ђачку кухињу за школску 2026/2027 годину, вршиће се  у периоду од 7.09.2026. године до краја  наставне 2026/2027.  године, односно до 11.06.2027. године с тим да наручилац задржава право да мења број оброка (смањује и повећава) у току дана. Време испоруке се може кориговати према потребама наручиоца.

Захтеви у погледу квалитета достављених припремљених оброка за ђачку кухињу за школску 2026/2027. годину.
Ужина за ученике од 1. до 8. разреда и ручак за ученике 1. и 2. разреда у целодневном боравку морају бити I квалитета, односно припремљене од намирница I класе (квалитета) и здравствено безбедна, у складу са нормативима утврђеним важећим законским прописима и у складу са добром произвођачком и хигијенском праксом, устаљеном у прехрамбеној индустрији.
Испоручилац као субјект у пословању храном у свим фазама производње, прераде и промета хране којим управља, дужан је да обезбеди да храна испуњава услове прописане Законом о безбедности хране („Службени гласник РС“, бр. 41/2009 и 17/2019) и другим прописима.
Оброци морају бити свеже припремљени, морају испуњавати услове у погледу траженог састава и нето количине, морају бити у року употребе и морају одговарати прописаним важећим стандардима.
За квалитет и здравствену исправност испоручених оброка и испуњеност санитарно - техничких услова приликом припреме и дистрибуције оброка, одговоран је Испоручилац.
Испоручилац је дужан да обезбеди испуњеност прописаних услова у вези са хигијеном хране, у складу са Законом о безбедности хране и другим прописима.
Наведено подразумева и да лица која на радним местима у производњи или промету хране долазе у додир са храном морају имати основна знања о хигијени хране и о личној хигијени и морају носити радну одећу и обућу.
Добављач је у обавези да примењује НАССР систем безбедности хране.

Оброци морају бити I квалитета и здравствено безбедни, а што је прописано у:
1) Закону о безбедности хране („Службенигласник РС“, бр. 41/09 и 17/2019),
        2) Правилнику о количинама пестицида, метала и металоида и других отровних супстанција, хемотерапеутика, анаболика и других супстанци које се могу налазити у намирницама („Службени лист СРЈ“, бр. 5/92, 11/92 –испр. и 32/02 и „Службени гласник РС“, бр.25/10-др. правилник и 28/11-др. правилник),
	3) Правилнику о прехрамбеним адитивима („Службени гласник РС“, бр.53/18),
4) Правилнику о условима у погледу здравствене исправности предмета опште употребе који се могу стављати у промет („Службени лист СФРЈ“, бр. 26/83, 61/84, 56/86, 50/89 и 18/91),
5) Правилнику о општим и посебним условима хигијене хране у било којој фази производње, прераде и промета („Службени гласник“ РС, бр. 72/10 и 62/18),
6) Правилнику о квалитету жита, млинских и пекарских производа и тестенина („Службенигласник“ РС, бр. 68/16 и 56/18),
7) Правилнику о максимално дозвољеним количинама остатака средстава за заштиту биља у храни и храни за животиње и о храни и храни за животиње за коју се утврђују максимално дозвољене количине остатака средстава за заштиту биља („Службени гласник РС“, бр. 22/18),
     8) Правилнику о ближим условима за организовање, остваривање и праћење исхране ученика у основној школи („Службени гласник РС“, бр. 68/18).

· испоручени оброци морају у свим аспектима одговарати стандардима прихваћеним у Републици Србији, и морају бити хигијенски и бактериолошки исправни;
· припрема и дистрибуција оброка ручка и ужине мора се обављати у складу са Законом обезбедности хране („Службени гласник РС“, бр. 41/2009 и 17/2019);
· испоручилац одговара наручиоцу за квалитет испоручених оброка;
· енергетска вредност, градивне и заштитне материје оброка и друге вредности морају бити у складу са Правилником о ближим условима за организовање, остваривање и праћење исхране ученика у основноj школи („Службени гласник РС“ број 68/2018), за узраст ученика који су корисници оброка.
· квалитативни и квантитативни пријем оброка  врши овлашћено лице Школе, према отпремници;
· приговоре на квалитет или квантитет испоручених оброка доставља овлашћено лице Школе; 
· наручилац има право да, за време важења уговора, преко акредитоване и овлашћене
лабораторије врши квалитативну и квантитативну контролу достављених оброка.
· уколико резултати квалитативне и квантитативне контроле нису у складу са
прописаним стандардима, трошкови контроле падају на терет понуђача
(испоручиоца).
































 ОБРАЗАЦ ПОНУДЕ 

Понуда бр.:______од __________за набавку – услуге  достављање припремљених оброка за ђачку кухињу за школску 2026/2027. годину, за  ОШ ''Момчило Настасијевић'' Горњи Милановац.

1) ОПШТИ ПОДАЦИ О ПОНУЂАЧУ
	Назив понуђача:

	



	Адреса понуђача:
	



	Матични број понуђача:
	



	Порески идентификациони број понуђача (ПИБ):

	

	Име особе за контакт:

	



	Електронска адреса понуђача (e-mail):

	

	Телефон
	



	Телефакс:

	



	Број рачуна понуђача и назив банке:

	



	Лице овлашћено за потписивање уговора
	








 Напомене:
Образац понуде понуђач мора да попуни, овери печатом и потпише, чиме потврђује да су тачни подаци који су у обрасцу понуде наведени.




ВАЛУТА И НАЧИН НА КОЈИ МОРА ДА БУДЕ НАВЕДЕНА И ИЗРАЖЕНА ЦЕНА У ПОНУДИ

Цена у понуди мора бити исказана у динарима, са и без пореза на додату вредност, са урачунатим свим трошковима које понуђач има у реализацији предметне набавке, а с тим да ће се за оцену понуде узимати у обзир цена без пореза на додату вредност.

Елементи који улазе у цену су:
· трошкови достављених припремљних оброка,
· трошкови превоза,

          




Место и датум                                    М. П.                                   П о н у ђ а ч
__________________                                                                      ____________________



























     КРИТЕРИЈУМИ ЗА КВАЛИТАТИВНИ ИЗБОР ПРИВРЕДНОГ   СУБЈЕКТА  У ПОСТУПКУ  НАБАВКЕ,  ИЗ ЧЛ. 111.  ЗАКОНА И УПУТСТВО КАКО СЕ ДОКАЗУЈЕ ИСПУЊЕНОСТ ТИХ КРИТЕРИЈУМА

1.КРИТЕРИЈУМНИ ЗА КВАЛИТАТИВНИ ИЗБОР ПРИВРЕДНОГ СУБЈЕКТА У ПОСТУПКУ  НАБАВКЕ ИЗ ЧЛ. 111. ЗАКОНА

А) Право на учешће у поступку предметне  набавке има понуђач који испуњава обавезне критеријуме за избор привредног субјекта у поступку набавке дефинисане чл. 111. Закона, и то:
1. Наручилац је дужан да искључи привредног субјекта из поступка ако привредни субјект не докаже да он и његов законски заступник у периоду од претходних пет година од дана истека рока за подношење није правноснажно осуђен, осим ако правноснажном пресудом није утврђен други период забране учешћа у поступку јавне набавке, за: (1) кривично дело које је извршило као члан организоване криминалне групе и кривично дело удруживање ради вршења кривичних дела; (2) кривично дело злоупотребе положаја одговорног лица, кривично дело злоупотребе у вези са јавном набавком, кривично дело примања мита у обављању привредне делатности, кривично дело давања мита у обављању привредне делатности, кривично дело злоупотребе службеног положаја, кривично дело трговине утицајем, кривично дело примања мита и кривично дело давања мита, кривично дело преваре, кривично дело неоснованог добијања и коришћења кредита и друге погодности, кривично дело преваре у обављању привредне делатности и кривично дело пореске утаје, кривично дело тероризма, кривично дело јавног подстицања на извршење терористичких дела, кривично дело врбовања и обучавања за вршење терористичких дела  и кривично дело терористичког удруживања, кривично дело прања новца, кривично дело финансирања тероризма, кривично дело трговине људима и кривично дело заснивања ропског односа и превоза лица у ропском односу.; (чл. 111. ст. 1. тач. 1) Закона).
2. Наручилац је дужан да искључи привредног субјекта из поступка ако привредни субјект не докаже да је измирио доспеле порезе и доприносе за обавезно социјално осигурање или да му је обавезујућим споразумом или решењем, у складу са посебним прописом, одобрено одлагање плаћања дуга, укључујући све настале камате и новчане казне Члан 111. став 1. тач. 2)
3. Понуђач је дужан да при састављању понуде изричито наведе да је у претходне две године од дана истека рока за подношење понуде, поштовао обавезе које произилазе из важећих прописа о заштити животне средине, социјалног и радног права, укључујући колективне уговоре, а нарочито обавезу исплате уговорене зараде или других обавезних исплата укључујући и обавезе у складу са одредбама међународних конвенција (чл. 111 ст.1 тач.3 Закона).
4. Понуђач је дужан да при састављању понуде изјави да не постоји сукоб интереса  у смислу Закона који не може да се отклони другим мерама (чл. 111 ст.1 тач.4 Закона).
5. Наручилац је дужан да искључи привредног субјекта из поступка набавке ако утврди да је привредни субјект покушао да изврши непримерен утицај на поступак одлучивања наручиоца или да дође до поверљивих података који би могли да му омогуће предност у поступку јавне набавке или је доставио обмањујуће податке који могу да утичу на одлуке које се тичу искључења привредног субјекта, избора привредног субјекта или доделе уговора.( члан 111. став 1. тач. 5).
6. Наручилац је дужан да искључи привредног субјекта из поступка набавке ако утврди да  привредни субјект у периоду од претходне три године од дана истека рока за подношење понуда није испуњавао обавезе из раније закључених уговора о јавној набавци или раније закљученог концесионог уговора, чија је последица била раскид тог уговора, наплата средства обезбеђења, накнада штете или др.( члан 112. став 1. тач. 5)
7. Наручилац може  да искључи привредног субјекта из поступка јавне набавке у сваком тренутку ако утврди да је привредни субјект у поступцима јавних набавки у периоду од претходне три године од дана истека рока за подношење понуда доставио неистините податке потребне за проверу основа за искључење или критеријума за избор привредног субјекта или да није био у стању да достави доказе о испуњености критеријума за квалитативни избор привредног субјекта, уколико је као средство доказивања користио изјаву из члана 118. Закона о јавним набавкама (члан 112. став 1. тач. 6).
8. Да има важећу дозволу надлежног органа за обављање делатности која је предмет  набавке (чл. 115) - важећу потврду/решење о упису у Централни регистар правног лица и објеката за субјекте који се баве производњом и прометом хране издате од стране Министарства пољопривреде, шумарства и водопривреде као и важећу потврду/решење о упису у Централни регистар правног лица

Б) Право на учешће у поступку предметне  набавке има понуђач који испуњава додатне критеријуме за учешће у поступку набавке дефинисане чл. 115, 116, 117. Закона, и то:

1. Да располаже техничким капацитетом да има у поседу по основу својине или уговора о закупу или пословно техничкој сарадњи: доставна возила за транспорт  предметне набавке – најмање 1 доставно возило; 
2.  Да понуђач има успостављен систем за осигурање безбедности хране, у складу    са     принципима  добре произвођачке и хигијенске праксе и анализе опасности и  критичних контролних тачака – у складу са Законом о  безбедности хране сертификат HACCP;
3. Да располаже неопходним кадровским капацитетом: да понуђач у моменту подношења понуде има минимум 3 радно ангажована лица, на пословима у вези са предметом набавке ( лица задужена за припрему оброка – кувари, лица задужена за дистрибуцију оброка - возач, помоћни радник у транспорту и сл.) 

4. Да понуђач спроводи контролу микробиолошке исправности намирница и брисева и има уговор са лабораторијом овлашћеном за микробиолошка  испитивања намирница и брисева која је акредитована за микробиолошка испитивања намирница и брисева код Акредитационог тела Србије. Да је  понуђач  вршио лабораторијска (микробиолошка) испитивања готових јела  и  брисева у току 2026.године.









УПУТСТВО  КАКО СЕ ДОКАЗУЈЕ ИСПУЊЕНОСТ КРИТЕРИЈУМА

Понуђач испуњеност обавезних критеријума из члана 111. и 112. Закона доказује на следећи начин:
    
  	1) Услов из чл. 111.  и 112. Закона – Доказ: 
Уверење надлежног суда и МУП-а или ИЗЈАВА ПРИВРЕДНОГ СУБЈЕКТА О ИСПУЊЕНОСТИ КРИТЕРИЈУМА ЗА КВАЛИТАТИВНИ ИЗБОР ПРИВРЕДНОГ СУБЈЕКТА (Образац 1) , којом привредни субјект под пуном материјалном и кривичном одговорношћу изјављује као одговорно лице привредног субјекта да испуњава критеријуме за квалитативни избор привредног субјекта у складу са чланом 111. и 112.Закона о јавним набавкама.      
2) Услов из чл. 115 Закона Доказ: 
Потврда да је уписан у Централни регистар субјеката и објеката за све субјекте који се баве производњом и прометом хране и хране за животиње (члан 15 Закон о безбедности хране).
Докази  се достављају у неовереним копијама. или достављањем изјаве с тим да наручилац, одабраном понуђачу, пре потписивања уговора, може тражити на увид оригинале или оверене копије. Изјава мора да буде потписана од стране овлашћеног лица понуђача и оверена печатом. Уколико Изјаву потписује лице које није уписано у регистар као лице овлашћено за заступање, потребно је уз понуду доставити овлашћење за потписивање.
	Испуњеност додатних критеријума из члана 115,116,117  Закона за учешће у поступку предметне набавке, понуђачи  доказују достављањем следећих доказа:

      1) У погледу техничког капацитета
       Доказ:доставити фотокопије саобраћајних дозвола са читачем и са фотографијом регистарских маркица возила и фотографијама доставних возила. Уколико понуђач нија власник доставних возила приложити копију правног основа коришћења доставних возила;

     2) У погледу успостављења система за осигурање безбедности хране, у  складу са принципима  добре произвођачке и хигијенске праксе и анализе опасности и критичних контролних тачака 
Доказ: копија  HACCP сертификата;

    3)   У погледу  кадровског капацитета 
      Доказ: Уговор о раду, уговор о обављању привремених и повремених послова или
уговор о допунском раду, у складу са одредбама Закона о раду.

4) Да спроводи контролу микробиолошке исправости готових јела и  брисева:
   Доказ: копија закљученог Уговора са лабораторијом овлашћеном за микробиолошко испитивање готових јела и брисева.
 Приложени Обрасци морају  бити потписани  од стране овлашћеног лица понуђача и оверена печатом. Уколико Изјаву потписује лице које није уписано у регистар као лице овлашћено за заступање, потребно је уз понуду доставити овлашћење за потписивање.
ОБРАЗАЦ 1   

ИЗЈАВА ПРИВРЕДНОГ СУБЈЕКТА  О ИСПУЊЕНОСТИ
КРИТЕРИЈУМА ЗА КВАЛИТАТИВНИ ИЗБОР
ПРИВРЕДНОГ СУБЈЕКТА

Под пуном материјалном и кривичном одговорношћу, као одговорно лице  привредног субјекта ____________________________________________
                                                   (назив привредног субјекта)
дајем следећу
                                                        И З Ј А В У
да у поступку набавке услуге – достављање припремљених оброка за ђачку кухињу Основне школе ''Момчило Настасијевић'' Горњи  Милановац за школску 2026/2027. годину наведени привредни субјект испуњава критеријуме за квалитативни избор привредног субјекта и то:

1. Да привредни субјект или законски заступник привредног субјекта у периоду од претходних пет година од дана истека рока за подношење понуда није правноснажно осуђен, осим ако правноснажном пресудом није утврђен други период забране учешћа у поступку набавке, за кривична дела наведена у члану 111.  Закона о јавним набавкама;
2. Да је привредни субјект измирио доспеле порезе и доприносе за обавезно социјално осигурање или му је обавезујућим споразумом или решењем, у складу са посебним прописом, одобрено одлагање плаћања дуга, укључујући све настале камате и новчане казне;
3. Да привредни субјект није у периоду од претходне две године од дана истека рока за подношење понуда повредио обавезе у области заштите животне средине, социјалног и радног права, укључујући колективне уговоре, а нарочито обавезу исплате уговорене зараде или других обавезних исплата, укључујући и обавезе у складу с одредбама међународних конвенција које су наведене у Прилогу 8. Закона о јавним набавкама;
4. Да не постоји сукоб интереса, а у вези члана 50. Закона о јавним набавкама;
5. Да привредни субјект није: 
а) покушао да изврши непримерен утицај на поступак одлучивања наручиоца; 
б) покушао да дође до поверљивих података који би могли да му омогуће предност у поступку набавке и 
в) доставио обмањујуће податке који могу да утичу на одлуке које се тичу искључења привредног субјекта, избора привредног субјекта или доделе уговора.

Место:_____________                                                          Потпис овлашћеног      
                                                                                                              лица:
Датум:_____________                                                                        
                                                                                          _____________________       
                                                 
Напомена: Уколико понуду подноси група привредних субјеката, Изјава мора бити потписана од стране овлашћеног лица сваког привредног субјекта.







                                        V I I I  МОДЕЛ  УГОВОРА

УГОВОР О   НАБАВЦИ УСЛУГЕ
достављање припремљених оброка за ђачку кухињу ОШ „Момчило Настасијевић“ Горњи Милановац за школску 2026/2027.годину
(набавка на коју се не примењује Закон о јавним набавкама – члан 27. став 1. тачка 3. и члан 75. Закона о јавним набвкама)


Закључен у Горњем Милановцу, дана ___________________ године између:

1. Наручиоца, Основне школе „Момчило Настасијевић“ Горњи Милановац  са седиштем у Горњем Милановцу, улица Иве Лоле Рибара бр. 5., коју заступа директор Ивана Толић (у даљем тексту: Наручилац- купац)  и

2.Понуђача, ____________________________________ са седиштем у __________________, улица ___________________________ број _______, кога заступа _____________________________ (у даљем тексту: испоручилац).


	Подаци о Наручиоцу
	Подаци о Понуђачу

	ПИБ:  100889460
	ПИБ: 

	Матични број: 076973608
	Матични број: 

	
	Број рачуна, назив и седиште банке: 

	Телефон:  032/720-393
	
	Телефон: 
	Телефакс: 

	E-mail:
osmn@mts.rs
	E-mail: 



Подизвођачи (назив и седиште): 
1. ___________________________________________________________________________
2. ___________________________________________________________________________
Остали учесници у заједничкој понуди – Супонуђачи (назив и седиште):
1. ___________________________________________________________________________
2. ___________________________________________________________________________



I  ОПШТЕ ОДРЕДБЕ

Члан 1.
Наручилац  и Испоручилац (у даљем тексту: уговорне стране) сагласни су:

	1) да је Наручилац у складу са чланом 27. став 1. тачка 3)  и чланом 75., Закона о јавним набавкама, спровео поступак набавке услуге – достављање припремљених оброка за ђачку кухињу Основне школе ''Момчило Настасијевић'' Горњи  Милановац, за школску 2026/2027. годину;

2) да је Испоручилац доставио понуду број ____________ од ________2026. године, заведену код Наручиоца под бројем ____________ од _____________2026. године, која је Одлуком Наручиоца о избору најповољније понуде, број______________ од ________2026. године, оцењена као најповољнија.

Документација из става 1. овог члана, као и понуда Испоручиоца и обрасци који су саставни део понуде, чине саставни део овог Уговора.

I I  ПРЕДМЕТ УГОВОРА

Члан 2.
           Предмет овог уговора је  пружање услуге достављених припремљених оброка за исхрану ученика ОШ „Момчило Настасијевић“ Горњи Милановац, и то:

· ужине за ученике од 1. до 8. разреда;
· ручка за ученике 1. и 2. разреда целодневне наставе.

Услуга се врши према Опису предмета набавке број __________и у свему у складу са обрасцем Понуде, Обрасцем – Опис предмета набавке и Обрасцем структуре понуђене цене, који су саставни део овог Уговора.  

 	Достављање припремљених оброка за ђачку кухињу за школску 2026/2027. годину, вршиће се  у периоду од 7.09.2026. године до краја  наставне 2026/2027.  године, односно до 11.06.2027. године, односно током периода у коме се изводи настава, сваког наставног дана, осим у данима када се, у складу са школским календаром и одлукама надлежних органа, не изводи настава.
Наручилац задржава право да, у зависности од стварног броја ученика који користе услугу исхране, повећа или смањи дневни број оброка, у складу са стварним потребама и расположивим средствима.

III   УКУПНА ВРЕДНОСТ
Члан 3.
Укупна цена за оквирну количину оброка – ужина, који су предмет овог Уговора утврђена је понудом  Испоручиоца  бр._______ од _____________2026.године.

Утврђена јединична цена једног дневног оброка – ужине, према понуди Испоручиоца, износи: _______ динара без ПДВ-а.
Укупна цена за оквирну количину оброка – ручак за ученике целодневног  боравка, утврђена је понудом Испоручиоца број __________ од __________ 2026. године.
Утврђена јединична цена једног дневног оброка – ручка, према понуди Испоручиоца, износи____________ динара без ПДВ-а.
На уговорене јединичне цене примењује се ПДВ, уколико је Испоручилац обвезник ПДВ-а, у складу са важећим прописима.
Наведене количине оброка су оквирне, због чега Наручилац задржава право да, у зависности од стварних потреба, повећа или смањи количине оброка, до износа расположивих средстава и укупне уговорене вредности.

Члан 4.
	Наручилац се обавезује да ће уговорени износ испоручиоцу исплаћивати сукцесивно према достављеним уредним фактурама, у року од 45 (четрдесетпет) дана, од дана пријема фактуре и отпремнице потписаних о стране наручиоца и овлашћеног представника испоручиоца.
	Фактура мора бити сачињена у складу са важећим прописима и достављена на начин прописан за електронске фактуре.
      Средства за реализацију овог Уговора обезбеђују се у складу са финансијским планом Наручиоца и расположивим средствима за реализацију Уговора у 2026. и 2027. години.
	Уговорена цена је фиксна и не може се мењати након закључења уговора.

IV ОБАВЕЗЕ ИСПОРУЧИОЦА 

Члан 5.
Испоручилац има следеће обавезе:


· припрему, паковање и достављање оброка врши у складу са важећим прописима, санитарно-хигијенским условима и стандардима безбедности хране;
· испоручује оброке који по квалитету, саставу, количини и начину припреме одговарају усвојеном јеловнику, понуди и документацији која чини саставни део овог Уговора;
· обезбеди да сви испоручени оброци буду хигијенски, микробиолошки и здравствено исправни;
· обезбеди транспорт оброка одговарајућим транспортним возилима која испуњавају услове за превоз хране у складу са важећим прописима;
· Наручиоцу, на његов захтев, доставља сертификате, уверења, извештаје о испитивању и другу документацију којом се доказује квалитет и здравствена исправност оброка;
· доставља оброке у одговарајућој амбалажи, на начин којим се обезбеђује очување квалитета, температуре и безбедности хране до момента преузимања од стране Наручиоца;
· без одлагања обавести Наручиоца о свим околностима које могу утицати на квалитет, здравствену исправност или благовременост испоруке;
· обезбеди да лица која учествују у припреми, паковању, транспорту и испоруци хране испуњавају услове прописане важећим прописима;
· поступа по оправданим рекламацијама Наручиоца у роковима утврђеним овим Уговором.


V ОБАВЕЗЕ НАРУЧИОЦА  

Члан 6.

Наручилац се обавезује да:
· Испоручиоцу благовремено доставља информацију о потребном броју оброка;
· обезбеди услове за несметан пријем испоручених оброка;
· одреди овлашћено лице за пријем и контролу испоручених оброка;
· без одлагања обавести Испоручиоца о уоченим недостацима;
· уредно измирује обавезе плаћања у складу са овим Уговором.

VI МЕСТО И ВРЕМЕ ИСПОРУКЕ

Члан 7.
Испоручилац је дужан да снабдевање оброцима врши у матичну школу Основна школа ''Момчило Настасијевић'' у ул.Иве Лоле Рибара бр. 5., Горњи Милановац.

Испоручилац је дужан да превоз, истовар и предају оброка врши на начин којим се обезбеђује њихова здравствена, хигијенска и микробиолошка исправност.
Оброци се морају испоручивати одговарајућим транспортним возилима и у одговарајућој амбалажи, у складу са важећим прописима који уређују безбедност хране и транспорт хране.
Испоручилац је дужан да испоруку оброка врши у складу са важећим прописима, стандардима квалитета и захтевима Наручиоца.
Испорука се врши радним данима, у време које одреди Наручилац, а у складу са организацијом рада школе.
Изузетно, уколико за то постоји потреба због организације рада школе, испорука се може вршити и суботом, о чему ће Наручилац благовремено обавестити Испоручиоца.
Наручилац ће благовремено обавестити Испоручиоца о времену испоруке.
Наручилац је дужан да обезбеди приступ месту испоруке и услове за пријем оброка.
У случају измене организације образовно-васпитног рада, односно у случају околности због којих се настава не одвија у пуном обиму, Наручилац има право да смањи број потребних оброка у складу са стварним потребама.

Члан 8.
Количину потребних оброка одређује Наручилац према стварном броју ученика који користе услугу исхране.
Наручилац ће Испоручиоцу достављати податке о потребном броју оброка благовремено, а најкасније у року договореном између уговорних страна.
Испорука се доказује отпремницом коју потписују овлашћени представници Наручиоца и Испоручиоца.
Потписана отпремница представља доказ о извршеној испоруци и основу за испостављање фактуре
Члан 9.
Испоручилац је дужан да приликом сваке испоруке поштује јеловник који је саставни део понуде и овог Уговора.
Измена јеловника може се извршити само уз претходну сагласност Наручиоца.
Изузетно, у случају оправданих разлога, замена оброка може се извршити уз претходни договор са Наручиоцем, при чему заменски оброк мора бити одговарајућег квалитета, састава и нутритивне вредности.
Испоручилац је обавезан да поштује важеће прописе и стандарде о квалитету, безбедности и здравственој исправности испоручених оброка, као и Правилник о ближим условима за организовање, остваривање и праћење исхране ученика у основној школи.

Члан 10.
Испоручилац сноси трошкове анализа, испитивања и друге контроле квалитета и здравствене исправности оброка у случајевима у којима је на основу важећих прописа или овог Уговора обавезан да их обезбеди.
Наручилац задржава право да, када постоји оправдана сумња у квалитет или здравствену исправност оброка, захтева додатно испитивање од стране акредитоване лабораторије.
Уколико резултат испитивања покаже да оброци не испуњавају прописане услове безбедности, квалитета или здравствене исправности, трошкове таквог испитивања сноси Испоручилац.
Све трошкове припреме, паковања, транспорта, утовара, истовара и испоруке оброка сноси Испоручилац.



VI I РОК ИЗВРШЕЊА
Члан 11.

Овај Уговор се закључује за период од 07.09.2026. године до 11.06.2027. године, односно за период у коме се изводи настава у школској 2026/2027. години, у складу са школским календаром и стварним потребама Наручиоца.
Испоручилац је дужан да уговорене услуге извршава континуирано и уредно током целог периода важења Уговора.
Измене и допуне овог Уговора могу се вршити само уз писану сагласност обе уговорне стране, уколико су такве измене дозвољене важећим прописима и природом предмета набавке.
Измене и допуне Уговора сачињавају се у форми писаног анекса, који потписују овлашћени представници обе уговорне стране.


VI I I  РЕКЛАМАЦИЈЕ

Члан 12.
Наручилац је дужан да рекламацију на количину испоручених оброка достави Испоручиоцу без одлагања, по утврђивању несагласности.
Рекламација на квалитет испоручених оброка доставља се без одлагања по сазнању за недостатак, а најкасније у року од 24 часа од сазнања за недостатак, осим у случају недостатака који се могу утврдити тек лабораторијским или другим стручним испитивањем.
Испоручилац је дужан да по пријему основане рекламације без одлагања предузме мере за отклањање недостатка, односно да изврши замену неисправних оброка када је то могуће.
У случају да је због природе недостатка неопходна хитна замена оброка, Испоручилац је дужан да замену изврши у року који одреди Наручилац, имајући у виду време предвиђено за конзумирање оброка.
Уколико Испоручилац не отклони недостатак или не изврши замену неисправних оброка у остављеном року, Наручилац има право да одбије пријем таквих оброка, да не плати спорне оброке и да, у зависности од тежине и учесталости неправилности, примени мере предвиђене овим Уговором, укључујући и право на раскид Уговора.


IX  РАСКИД УГОВОРА

Члан 13.
Испоручилац је дужан да оброке испоручује у уговореном квалитету и количини, у складу са усвојеним јеловником, нормативима, стандардима, важећим прописима о безбедности и здравственој исправности хране, као и са захтевима и карактеристикама утврђеним понудом и документацијом која чини саставни део овог Уговора.
У случају да испоручени оброци не одговарају уговореном квалитету, количини, усвојеном јеловнику, нормативима, стандардима или захтевима из документације која чини саставни део овог Уговора, Наручилац има право да одбије пријем таквих оброка, односно да их врати Испоручиоцу, а Испоручилац је дужан да, без додатних трошкова за Наручиоца, изврши замену неисправних оброка и испоручи исправне оброке у року који одреди Наручилац.
У случају утврђених недостатака који се могу отклонити, Наручилац ће, када је то примерено природи недостатка, Испоручиоцу доставити писану рекламацију, односно опомену са захтевом за отклањање недостатка и оставити му примерен рок за његово отклањање.
Наручилац има право да једнострано раскине овај Уговор у случају неиспуњења или неуредног испуњења уговорних обавеза од стране Испоручиоца, а нарочито ако Испоручилац:
· не испоручује оброке у уговореном квалитету;
· не поштује усвојени јеловник;
· испоручује неисправне, неодговарајуће или здравствено небезбедне оброке;
· не испоручује уговорене, односно благовремено наручене количине оброка;
· неоправдано касни са испоруком оброка;
· захтева или врши промену уговорених јединичних цена супротно члану 4. овог Уговора;
· не отклони утврђене недостатке, односно не изврши замену неисправних оброка у остављеном року;
· и након писане рекламације или опомене настави са неуредним испуњењем уговорних обавеза;
· понови исту или сличну повреду уговорних обавеза;
· на други начин битно повреди одредбе овог Уговора.
У случају испоруке оброка који су здравствено небезбедни, као и у случају када резултати лабораторијских или других стручних анализа покажу да оброци не испуњавају прописане услове безбедности и здравствене исправности, Наручилац има право да одмах одбије пријем таквих оброка и захтева њихову замену, а уколико природа и тежина утврђеног недостатка угрожава здравље или безбедност ученика и запослених, Наручилац има право да једнострано раскине Уговор без остављања накнадног рока за отклањање недостатка.
У случају неоправданог кашњења са испоруком, Наручилац има право да захтева хитно извршење испоруке у року који одреди Наручилац, а уколико Испоручилац не изврши испоруку у остављеном року, Наручилац има право на једнострани раскид Уговора.
У случају поновљеног неуредног испуњења уговорних обавеза, Наручилац може раскинути Уговор и када је Испоручилац, након претходне писане рекламације или опомене, отклонио појединачни недостатак, ако из поновљене повреде уговорних обавеза произлази да Испоручилац не обезбеђује уредно и континуирано извршење Уговора.
О раскиду Уговора Наручилац обавештава Испоручиоца у писаној форми, уз навођење разлога за раскид. Уговор се сматра раскинутим даном пријема писаног обавештења о раскиду, осим ако је у обавештењу одређен други датум.


X ПРЕЛАЗНЕ И ЗАВРШНЕ ОДРЕДБЕ

Члан 14.
Уколико после закључења овог Уговора наступе околности више силе које могу довести до ометања или онемогућавања извршења уговорних обавеза, уговорна страна која је погођена вишом силом није одговорна за неиспуњење или задоцњење у испуњењу обавеза у мери у којој је то непосредна последица више силе.
Виша сила подразумева догађаје који су ван разумне контроле уговорних страна, који се нису могли предвидети, спречити, избећи или отклонити разумним мерама и који непосредно онемогућавају извршење уговорних обавеза.
Као случајеви више силе могу се сматрати нарочито:
· природне непогоде;
· пожари;
· поплаве;
· епидемије и пандемије;
· ратна дејства и други ванредни догађаји;
· одлуке надлежних органа које непосредно онемогућавају извршење уговорних обавеза;
· други догађаји који испуњавају услове више силе.
Уговорна страна погођена вишом силом дужна је да без одлагања, а најкасније у року од 3 дана од сазнања за наступање више силе, писаним путем обавести другу уговорну страну о њеном настанку, природи и очекиваном трајању и, када је то могуће, достави одговарајуће доказе.
Уговорна страна погођена вишом силом дужна је да предузме све разумне мере ради смањења последица више силе и наставка извршења уговорних обавеза чим то буде могуће.
Уколико околности више силе трају дуже време и битно онемогућавају извршење Уговора, уговорне стране ће споразумно одлучити о даљем извршењу, измени или престанку Уговора, у складу са важећим прописима.

 Члан 15.
За све што није регулисано овим Уговором примењиваће се одредбе Закона о облигационим односима, као и други важећи прописи Републике Србије који се односе на предмет овог Уговора.

Члан 16.

Уговорне стране ће сва евентуална спорна питања у вези са овим Уговором настојати да реше споразумно.
Уколико спор није могуће решити споразумним путем, за његово решавање биће надлежан стварно надлежни суд према седишту Наручиоца, у складу са важећим прописима.
Члан 17.
Овај Уговор ступа на снагу даном потписивања од стране обе уговорне стране и закључује се за период од 07.09.2026. године до 11.06.2027. године, односно за период у коме се изводи настава у школској 2026/2027. години.
Наручилац има право на једнострани раскид Уговора пре истека уговореног рока у случајевима предвиђеним овим Уговором, а нарочито у случају неуредног или неквалитетног извршења уговорних обавеза од стране Испоручиоца, непоштовања прописаног и уговореног јеловника, испоруке неисправних или здравствено небезбедних оброка, неоправданог кашњења са испоруком и других битних повреда уговорних обавеза.
Измене и допуне овог Уговора могу се вршити само у писаној форми и уз сагласност обе уговорне стране.
Члан 18.
Овај Уговор је сачињен у 4 (четири) истоветна примерка, од којих свака уговорна страна задржава по 2 (два) примерка.
Уговорне стране сагласно констатују да су Уговор прочитале, да су им одредбе Уговора јасне и разумљиве, те га у знак сагласности својеручно потписују.

   Директор школе	                                                                                  ( Директор)
       Ивана Толић



